ຄະນະໂຄສະນາອົບຮົມແຂວງຫົວພັນ ສໍາເລັດການຝຶກອົບຮົມວຽກງານໂຄສະນາອົບຮົມ - ປາຖະກະຖາ ຢູ່ເມືອງກັວນແຂວງຫົວພັນ.
ໃນມື້ວັນທີ 30 ມີນາ – 1 ເມສາ 2021 ຜ່ານມານີ້, ຄະນະໂຄສະນາອົບຮົມແຂວງຫົວພັນ ໄດ້ປະສານສົມທົບກັບ ຄະນະໂຄສະນາອົບຮົມສູນກາງພັກ ແລະ ຄະນະໂຄສະນາອົບຮົມເມືອງກັວນເປີດຊຸດຝຶກອົບຮົມວຽກງານໂຄສະນາ - ປາຖະກະຖາ ໃຫ້ແກ່ພະນັກງານລັດຖະກອນຢູ່ເມືອງກັວນ, ພະນັກງານເຂດ 10 ເຂດຂອງເມືອງກັວນ ເຊິ່ງພິທີດັ່ງກ່າວໄດ້ເປີດຂື້ນຢ່າງເປັນທາງການ ໃນເວລາ 8 ໂມງເຊົ້າຂອງວັນທີ 30 ມີນາ ປີ 2021 ທີ່ຫ້ອງການກຸ່ມວັດທະນາທໍາເມືອງກັວນ, ພາຍໃຕ້ການເປັນປະທານຂອງ ທ່ານ ອໍາພອນ ສອນວິໄລ ຮອງເລຂາພັກເມືອງ, ຜູ້ປະຈໍການ, ຜູ້ຊີ້ນໍາແນວຄິດ-ທິດ ສະດີຂັ້ນເມືອງ, ທ່ານ ນ. ພາວອນ ສຸກນະວົງ ຫົວໜ້າກົມໂຄສະນາປາຖະກະຖາ, ຄະນະໂຄສະນາອົບຮົມສູນກາງພັກ, ແລະ ທ່ານ ແປ້ນ ໄຊຍະທໍາ ຮອງຫົວໜ້າຄະນະໂຄສະນາອົບຮົມແຂວງ ພ້ອມດ້ວຍບັນດາທ່ານນັກວິທະຍາກອນຈາກສູນກາງ, ແຂວງຈໍານວນ 5 ທ່ານ ແລະ ນັກສໍາມະນາກອນມາຈາກບັນດາຫ້ອງອ້ອມຂ້າງເມືອງຈໍານວນ 33 ທ່ານ, ຍິງ 8 ທ່ານມາຈາກເຂດຈໍານວນ 9 ທ່ານ, ຍິງ 1 ທ່ານ.
ການຝຶກອົບຮົມຄັ້ງນີ້ບັນດານັກວິທະຍາກອນໄດ້ນໍາພາຄົ້ນຄ້ວາເຊື່ອຊຶມ ແລະ ຮັບຟັງການຂື້ນບັນຍາຍເອກະສານ 3 ບົດຂອງນັກວິທະຍາກອນຄື: ບັນຫາພື້ນຖານຂອງວຽກງານໂຄສະນາ, ຄວາມສາມາດໃນການຂີດຂຽນເອກະສານ, ແລະ ສິນລະປະໃນການເວົ້າຂອງນັກປາຖະກະຖາ, ບາງບົດຮຽນໃນການເຄື່ອນໄຫວໂຄສະນາ - ປາຖະກະຖາ ໄດ້ດໍາເນີນມາເປັນເວລາ 3 ວັນເຕັມ. ຜ່ານການຝຶກອົບຮົມເນື້ອໃນເອກະສານ 4 ບົດ ໄດ້ເຮັດໃຫ້ພະນັກງານ - ລັດຖະກອນ ຜູ້ທີ່ໄດ້ເຂົ້າຮ່ວມຝຶກອົບຮົມມີຄວາມຮູ້, ຄວາມເຂົ້າໃຈຢ່າງເລິກເຊິງ ກ່ຽວກັບວຽກງານໂຄສະນາ - ປາຖະກະຖາ ສາມາດເປັນເສ ນາທິການໃຫ້ແກ່ຄະນະພັກ, ອໍານາດການປົກຄອງ ໃນການເຮັດວຽກງານການເມືອງ - ແນວຄິດ ແລະ ມີຄວາມຮູ້ຄວາມສາມາດໃນການຂຽນ, ການເວົ້າໃຫ້ຖຶກຕ້ອງ ແລະ ແທດເໝາະກັບສະພາບຄວາມເປັນຈິ່ງໃນການໂຄສະນາ-ປາຖະກະຖາ,ປຸກລະດົມຂົນຂວາຍໃຫ້ພະນັກງານ - ລັດຖະກອນ ແລະ ປະຊາຊົນບັນດາເຜົ່າໃຫ້ຮັບຮູ້ເຂົ້າໃຈບັນດາແນວທາງ, ແຜນນະໂຍບາຍຂອງພັກ ແລະ ລະບຽບກົດໝາຍຂອງລັດ ພ້ອມທັງຈັດຕັ້ງປະຕິບັດໃຫ້ປະກົດຜົນເປັນຈິງຢູ່ຮາກຖານທ້ອງຖິ່ນນັບມື້ນັບດີຂຶ້ນ.
ກອງປະຊຸມຝຶກອົບຮົມວຽກງານດັ່ງກ່າວໄດ້ປິດລົງຢ່າງເປັນທາງການໃນເວລາ 16 ໂມງ 00 ຂອງວັນທີ 1 ເມສາ 2021.
10. ກອງໂຄສະນາເຄືອນທີ່ຂອງຄອຂ ແລະ ຄອຂ ຊໍາເໜືອຫົວພັນລົງເຄືອນໄຫວວຽກງານຢູ່ບ້ານຫ້ວຍມ້າ ແລະ ບ້ານສົບກ່າ ເມືອງຊໍາເໜືອ ແຂວງຫົວພັນ
ໃນລະຫວ່າງວັນທີ່ 8-10 ມີນາ 2021 ນີ້, ທ່ານ ແປ້ນໄຊຍະທໍາ ຮອງຫົວໜ້າຄະນະໂຄສະນາອົບຮົມແຂວງພ້ອມດ້ວຍທີມງານກອງໂຄສະນາເຄືອນທີ່ເມືອງຊໍາເໜືອໄດ້ລົງມາເຄືອນໄຫວວຽກງານຢູ່ບ້ານຫ້ວຍມ້າ ແລະ ບ້ານສົບກ່າ ເມືອງຊໍາເໜືອ ແຂວງຫົວພັນ.
9. ພິທີປະກາດຮອງຫົວໜ້າຄະນະໂຄສະນາອົບຮົມແຂວງຜູ້ໃໝ່.
ໃນ 9: 30 ຂອງມື້ວັນທີ 3 ມີນາ 2021 ຄະນະໂຄສະນາອົບຮົມແຂວງ ໄດ້ຈັດຕັ້ງພິທີປະກາດ ຮອງຫົວໜ້າຄະນະໂຄສະນາອົບຮົມແຂວງ ຜູ້ໃໝ່ຂຶ້ນຢ່າງເປັນທາງການ, ຢູ່ທີ່ຫ້ອງປະຊຸມນ້ອຍຊັ້ນ v ຫ້ອງວ່າການແຂວງ, ໂດຍພາຍໃຕ້ການເປັນປະທານຂອງ ທ່ານ ຮິນທອງ ດວງຈັນສຸກ ຄະນະປະຈໍາພັກແຂວງ ປະທານກວດກາພັກ-ລັດແຂວງຫົວພັນ ແລະ ການເຂົ້າຮ່ວມຂອງທ່ານ ຕົງ ລີເຕັ່ງ ກໍາມະການພັກແຂວງ ຫົວຫນ້າຄະນະໂຄສະນາອົບຮົມແຂວງ, ມີທ່ານຫົວໜ້າ, ຮອງຫົວໜ້າ ແລະ ຜູ້ຕາງໜ້າຄະນະຈັດຕັ້ງ, ຄະນະກວດກາພັກ, ພະແນກກວດກາລັດ, ພະແນກພາຍໃນ, ຫົວໜ້າຂະ ແໜງ, ຮອງຂະແໜງຈາກຄະນະໂຄສະນາອົບຮົມແຂວງ ພ້ອມດ້ວຍພະນັກງານ-ລັດຖະກອນ ເຂົ້າຮ່ວມນໍາທັງຫມົດ 21 ທ່ານ, ຍິງ 5 ທ່ານ.
ແຂວງຫົວພັນໄດ້ສໍາເລັດການເຊື່ອມຊຶມເນື້ອມະຕິປະຊຸມໃຫຍ່ຄັ້ງທີ 10 ຂອງອົງຄະພັກແຂວງຫົວພັນ.
ຕອນເຊົ້າວັນທີ 25 ກຸມພາ 2021 ນີ້, ກອງປະຊຸມເຊື່ອມຊຶມເນື້ອໃນກອງປະຊຸມໃຫຍ່ຄັ້ງທີ 10 ຂອງອົງຄະພັກແຂວງຫົວພັນ ໄດ້ເປີດຂຶ້ນທີ່ສະໂມສອນຂອງແຂວງຫົວພັນ, ພາຍໃຕ້ການເປັນປະທານຂອງສະຫາຍ ເຜີດ ມາປັນຍາ ຮອງເລຂາຄະນະບໍລິຫານງານພັກແຂວງ, ຜູ້ປະຈໍາການ, ຜູ້ຊີ້ນໍາຂົງເຂດວຽກງານການເມືອງ, ວຽກງານແນວຄິດ - ທິດສະດີ ແລະ ວຽກງານພັກ-ພະນັກງານແລະ ການເຂົ້າຮ່ວມ ມີບັນດາສະຫາຍຄະນະປະຈໍາພັກແຂວງ, ກໍາມະການພັກແຂວງ, ຫົວໜ້າ, ຮອງຫົວໜ້າພະແນກການ, ອົງການທຽບເທົ່າ, ສະພາປະຊາຊົນ, ແນວລາວສ້າງຊາດ, ຫົວໜ້າຂະແໜງ, ຫົວໜ້າກອງບັນຊາການທະຫານ ແລະ ກອງບັນຊາການຕໍາຫຼວດ ອ້ອມຂ້າງແຂວງພ້ອມດ້ວຍສະມາຊິກພັກ ແລະ ພະນັກງານລັດຖະກອນເຂົ້າຮ່ວມທັງໝົດ 350 ກ່ວາຄົນ.
7. ຄອຂ ສໍາເລັດການຝຶກອົບຮົມການເມືອງ-ການປົກຄອງ, ການສ້າງບ້ານພັດທະນາ ແລະ ວຽກງານຊາຍແດນ ຢູ່ເມືອງສົບເບົາແຂວງຫົວພັນ.
ໃນມື້ວັນທີ 9-10 ກຸມພາ 2021 ຜ່ານມານີ້, ຄະນະໂຄສະນາອົບຮົມແຂວງຫົວພັນ ໄດ້ສົມທົບກັບ ຄະນະໂຄສະນາອົບຮົມສູນກາງພັກ ແລະ ຄະນະໂຄສະນາອົບຮົມເມືອງສົບເບົາ, ເປີດຊຸດຝຶກອົບຮົມການເມືອງ-ການປົກຄອງ, ການສ້າງບ້ານພັດທະນາ ແລະ ວຽກງານຊາຍແດນ ຢູ່ບ້ານສົມຫວັງ ເມືອງສົບເບົາມີ 4
ມີ 31 ຂາສັນຈອນ ແລະ ບໍ່ມີສະມາຊິກອອນໄລນ໌ ອອນໄລນ໌